PLA DE CREMES MUNICIPAL
09 de maig de 2023

Des de l'àrea d'Agricultura vos informem que l'última resolució de la Conselleria d'Agricultura, Desenvolupament Rural, Emergència Climàtica i Transició Ecològica, permet les cremes de residus agrícoles i forestals en aquelles parcel·les a més de 100 metres de terrenys forestals, sempre que ens trobem en nivell de preemergència 1.

El Pla Local de Cremes de Bétera, divideix el terme municipal en dos zones permetent la crema només alguns dies de la setmana segons la zona, per això i tenint en compte que la Conselleria ha permés les cremes durant el mes de maig amb l'objectiu d'eliminar les restes de poda i disminuir el risc d'incendi. Des de la regidoria d'Agricultura s'ha decidit deixar sense efecte temporalment la zonificació proposada en el pla de cremes, permetent les mateixes en tot el terme municipal, sempre que siga en parcel·les allunyades més de 100 metres de zona forestal i es complisquen les condicions de seguretat i de preemergència corresponents.

Més info: https://agroambient.gva.es/es/novedades/-/asset\_publisher/nVtHU2qXZC1p/content/nueva-modificaci%C3%B3n-del-per%C3%ADodo-de-quema-de-m%C3%A1rgenes-de-cultivo-o-de-eliminaci%C3%B3n-de-residuos-agr%C3%ADcolas-y-forestales-mediante-uso-del-fuego/162905929